b'\n_START_ARTICLE_\nGottfried Semper\n_START_PARAGRAPH_\nGottfried Semper (s. 29. marraskuuta 1803, Hampuri \xe2\x80\x93 k. 15. toukokuuta 1879, Rooma) oli saksalainen arkkitehti. H\xc3\xa4n oli yksi merkitt\xc3\xa4vimmist\xc3\xa4 saksalaisista 1800-luvun keskivaiheen arkkitehdeista. H\xc3\xa4nen p\xc3\xa4\xc3\xa4ty\xc3\xb6n\xc3\xa4\xc3\xa4n pidet\xc3\xa4\xc3\xa4n Semperoper-oopperataloa Dresdeniss\xc3\xa4 (1838\xe2\x80\x931841). _NEWLINE_Semper opiskeli Hampurin Johanneum-koulussa ennen kuin vuonna 1823 aloitti historian ja matematiikan opinnot G\xc3\xb6ttingenin yliopistossa. Vuonna 1825 h\xc3\xa4n opiskeli arkkitehtuuria M\xc3\xbcnchenin Ludwig-Maximilian-yliopistossa Friedrich von G\xc3\xa4rtnerin ohjaamana. My\xc3\xb6hemmin Semper toimi arkkitehtuurin professorina kuninkaallisessa kuvataiteiden akatemiassa Dresdeniss\xc3\xa4.'